b"\n_START_ARTICLE_\nIsraeli\xc8\x9bii africani evrei ai Ierusalimului\n_START_SECTION_\nOrigini\n_START_PARAGRAPH_\nSecta a fost \xc3\xaentemeiat\xc4\x83 la Chicago de c\xc4\x83tre Ben Carter, un fost muncitor metalurgist devenit Ben Ami Ben Israel (1939-2014). El a primit acest nume ebraic de la rabinul Reuben al grupului numit \xe2\x80\x9eComunitatea ebreilor etiopieni\xe2\x80\x9d (n\xc4\x83scut\xc4\x83 \xc3\xaen r\xc3\xa2ndurile unor afro-americani \xc8\x99i nu originari cu adev\xc4\x83rat \xc3\xaen Etiopia). El a sustinut ca in anul 1966 a avut o viziune in care Arhanghelul Gabriel i-a dat misiunea s\xc4\x83 cheme na\xc8\x9biunea afro-american\xc4\x83 \xc3\xaenapoi \xc3\xaen \xc8\x9aara Sf\xc3\xa2nt\xc4\x83 a Israelului, de unde a fost izgonita de c\xc4\x83tre romani, \xc3\xaen timpul R\xc4\x83zboiului iudeilor din anii 70 ai erei cre\xc8\x99tine._NEWLINE_Ben Ami \xc8\x99i adeptii s\xc4\x83i erau influen\xc8\x9ba\xc8\x9bi \xc3\xaen credin\xc8\x9ba lor de o lung\xc4\x83 tradi\xc8\x9bie cultural-religioas\xc4\x83 afro-american\xc4\x83 care sustinea ca negrii americani sunt descenden\xc8\x9bii vechilor israeli\xc8\x9bi biblici. El a citat in predicile sale din exponen\xc8\x9bi timpurii ai acestei idei, precum William Saunders Crowdy din Virginia, Bishop William Boome din Tennessee, Charles Price Jones din Mississipi, Elder Saint Samuel din Tennessee. _NEWLINE_O prima organizare cu acest mesaj a fost Church of the Living God, the Pillar Ground of Truth for All Nations, fondat\xc4\x83 \xc3\xaen anul 1886 la Chattanooga. \xc3\x8en 1896 le-au urmat Church of God and of the Saints of Christ, creat\xc4\x83 in 1896 de c\xc4\x83tre William Saunders Crowdy, apoi Temple of the Gospel of the Kingdom, \xc3\xaenfiin\xc8\x9bat\xc4\x83 \xc3\xaen 1900 de c\xc4\x83tre Warren Roberson, Beth B'nai Abraham Congregation fondat\xc4\x83 \xc3\xaen 1923 de Arnold Josiah Ford \xc8\x99i Holy Church of the Living Gods, fondat\xc4\x83 \xc3\xaen 1919 de Arthur Wentworth Mathewl. _NEWLINE_De asemenea au jucat un rol \xc3\xaen ideologia israeli\xc8\x9bilor evrei negri de la Ierusalim, curentele na\xc8\x9bionalismul negru inspirat de jamaicanul Marcus Garvey \xc8\x99i militan\xc8\x9bii Panterelor Negre, sau ai \xe2\x80\x9ePuterii Negre\xe2\x80\x9d,  precum Malcolm X. \xc3\x8en cadrul acestei ideologii a ocupat un loc de seam\xc4\x83 ideea \xe2\x80\x9erepatrierii in Africa\xe2\x80\x9d, iar Palestina sau Israelul era \xc3\xaen ochii lor o parte din Africa. _NEWLINE_Una din organzia\xc8\x9biile cele mai radicale, care uneori e confundat\xc4\x83 \xc3\xaen mod gre\xc8\x99it cu African Hebrew Israelites, este_NEWLINE_grupul Nation  of Yahweh, creat la Miami la finele anilor 1970, de c\xc4\x83tre Yahweh Ben Yahwe (Hulon Mitchell Junior) \xc8\x99i care propov\xc4\x83duie\xc8\x99te superioritatea rasial\xc4\x83 a negrilor."